Søndag aften røvede to unge mænd i tyverne Blockbuster på Østergade i Hjørring. De maskerede mænd trængte ekspedienten op i et hjørne, hvorefter de samlede cigaretter og penge sammen, og stak til sidst af. Onsdag klokken 14.00 fremstilles den 22-årige mand fra Hjørring i grundlovsforhør med krav om varetægtsfængsling. Peter Skovbak fra Nordjyllands Politi, Hjørring, forventer at grudlovsforhøret bliver for lukkede døre, og han kan på nuværende tidspunkt ikke udtale sig yderligere i sagen.

Opsummering:
En 22-årig mand er tirsdag blevet anholdt. Han er sigtet for at have medvirket i røveriet mod Blockbuster i Hjørring, det oplyser Peter Skovbak fra Nordjyllands Politi, Hjørring.